laion/Wikipedia-Exotic huggingface dataset:
নিম্মী

নবাব বানু (১৮ই ফেব্রুয়ারি ১৯৩৩ – ২৫শে মার্চ ২০২০), তাঁর মঞ্চ নাম নিম্মী দ্বারা বেশি পরিচিত) একজন ভারতীয় অভিনেত্রী ছিলেন, যিনি ১৯৫০-এর দশক এবং ১৯৬০-এর দশকের প্রথম দিকে হিন্দি চলচ্চিত্রে ব্যাপক জনপ্রিয়তা অর্জন করেছিলেন। তিনি প্রফুল্ল গ্রাম্য মেয়ের চরিত্রে অভিনয় করে জনপ্রিয়তা অর্জন করার পাশাপাশি কল্পনাভিত্তিক এবং সামাজিক চলচ্চিত্রের বিভিন্ন গুরুত্বপূর্ণ চরিত্রে অভিনয় করেছেন। অতঃপর তিনি সাজা (১৯৫১), আন (১৯৫২), উড়ান খাটোলা (১৯৫৫), ভাই-ভাই (১৯৫৬), কুন্দন (১৯৫৫), মেরে মেহবুব (১৯৬৩), পূজা কে ফুল (১৯৬৪), আকাশদীপ (১৯৬৫) এবং বসন্ত বাহার (১৯৫৬)-এর মতো চলচ্চিত্রে অভিনয় করেছেন। রাজ কাপুর নবাব বানুকে "নিম্মী" নাম দিয়েছিলেন। নবাব বানু ১৯৩৩ সালের ১৮ই ফেব্রুয়ারি তারিখে তৎকালীন ব্রিটিশ ভারতের আগ্রা এবং ওউধ সংযুক্ত প্রদেশের আগ্রার একটি মুসলিম পরিবারে জন্মগ্রহণ করেছিলেন। তাঁর মা ছিলেন ওয়াহিদান একজন গণিতবিদ, গায়িকা এবং অভিনেত্রী ছিলেন; যিনি চলচ্চিত্র জগতের সঙ্গে বেশ ভালভাবে যুক্ত ছিলেন। নিম্মীর বাবা আবদুল হাকিম একজন সামরিক ঠিকাদার হিসাবে কাজ করতেন। নিম্মীর প্রকৃত নামের প্রথম অংশ "নবাব" তাঁর দাদু এবং দ্বিতীয় অংশ "বানু" তাঁর দাদী যুক্ত করেছিলেন। ছোটবেলায় নিম্মীর বোম্বে ভ্রমণের স্মৃতি ছিল। তাঁর মায়ের সঙ্গে মেহবুব খান এবং তাঁর পরিবারের সাথে ভাল সম্পর্ক ছিল। এই পরিবার চলচ্চিত্র নির্মাণের ব্যবসায় বিশিষ্ট এবং প্রভাবশালী ব্যক্তিত্ব ছিলেন। নিম্মী যখন মাত্র এগার বছর বয়সী তখন তাঁর মা হঠাৎ মারা যান। তাঁর বাবা মিরাটে থাকতেন, যেখানে তিনি চাকরি করতেন এবং সেখানে তাঁর আর একটি পরিবারছিল। উক্ত সময়ের নিম্মীর মায়ের সাথে তাঁর বাবার যোগাযোগ খুব কম ছিল। তাই নিম্মীকে তার মাতামহের সাথে রাওয়ালপিন্ডির নিকটে অ্যাব্‌টাবাদে বাস করতে পাঠানো হয়েছিল। ১৯৪৭ সালে ভারত বিভাজন সংগঠিত হওয়ার পর অ্যাবটাবাদে পাকিস্তানের পতন ঘটে। নিম্মীর দাদি মুম্বইয়ে (তৎকালীন বোম্বে নামে পরিচিত) চলে আসেন এবং তাঁর অন্য আরেকটি মেয়ে, জ্যোতির বাড়িতে বসবাস করেন। একজন প্রাক্তন অভিনেত্রী, জ্যোতি ভারতের জনপ্রিয় নেপথ্য সঙ্গীতশিল্পী, অভিনেতা এবং সংগীত পরিচালক জি. এম. দুরানির সাথে বিবাহ বন্ধনে আবদ্ধ হয়েছিলেন। ১৯৪৮ সালে, তাঁর মায়ের (যিনি ১৯৩০-এর দশকে চলচ্চিত্র জগতে কাজ করেছিলেন) পরিচিত বিখ্যাত চলচ্চিত্র নির্মাতা মেহবুব খানের সাহায্যে নিম্মী চলচ্চিত্র জগতে প্রবেশ করেছিলেন। মেহবুব খান তরুণ নিম্মীকে আমন্ত্রণ জানিয়েছিলেন, তাঁর বর্তমান প্রযোজনা আন্দাজ এর চিত্রায়ন দেখার জন্য। সেখানে তাঁকে লক্ষ্য করে নিজের প্রযোজনা সংস্থা সেন্ট্রাল স্টুডিও দ্বারা নির্মিত আন্দাজ চলচ্চিত্রে অভিনয়ের জন্য তাঁকে নির্বাচন করেছিলেন। নিম্মী পূর্ব থেকেই চলচ্চিত্র জগতের প্রতি আগ্রহী ছিলেন এবং এই চলচ্চিত্রটি তাঁকে চলচ্চিত্র নির্মাণ প্রক্রিয়াটি বোঝার একটি সুযোগ করে দিয়েছিল। আন্দাজ নামক চলচ্চিত্রে নিম্মী রাজ কাপুরের সাথে কাজ করার সুযোগ পেয়েছিলেন। ২০২০ সালের ২৫শে মার্চ তারিখে ৮৭ বছর বয়সে তিনি মারা যান। "Veteran Actress Nimmi Passes Away at the Age of 88"। ৬ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২০।  https://www.deccanherald.com/entertainment/entertainment-news/bollywood-actor-nimmi-no-more-817861.html https://www.newindianexpress.com/entertainment/hindi/2020/mar/27/veteran-actor-nimmi-passes-away-at-88-2121982.html ইন্টারনেট মুভি ডেটাবেজে নিম্মী (ইংরেজি) পেটাইট পাওয়ার হাউস নিম্মী
এম. এস. কে. প্রসাদ

মন্নভা শ্রীকান্ত প্রসাদ (উচ্চারণ; তেলুগু: ఎం. ఎస్. కె. ప్రసాద్; জন্ম: ২৪ এপ্রিল, ১৯৭৫) অন্ধ্রপ্রদেশের মেদিকন্দুরু এলাকায় জন্মগ্রহণকারী সাবেক ভারতীয় পেশাদার আন্তর্জাতিক ক্রিকেটার, প্রশাসক ও কোচ। ভারত ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে অন্ধ্রপ্রদেশ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মন্নভা প্রসাদ নামে পরিচিত এম. এস. কে. প্রসাদ। গুন্টুর জেলার মেদিকন্দুরু এলাকায় মধ্যবিত্ত পরিবারে মন্নভা প্রসাদ ২৪ এপ্রিল, ১৯৭৫ তারিখে জন্মগ্রহণ করেছিলেন। রঞ্জী ট্রফিতে অন্ধ্রপ্রদেশ দলের সাথে ক্রিকেট খেলার সূত্রপাত ঘটান। ১৯৯৪-৯৫ মৌসুম থেকে ২০০৭ সাল পর্যন্ত মন্নভা প্রসাদের প্রথম-শ্রেণীর খেলোয়াড়ী জীবন চলমান ছিল। দেশের অন্যতম দূর্বলতম রাজ্য ক্রিকেট দলে খেলতেন। স্বীয় যোগ্যতা গুণে তিনি জাতীয় দলে খেলার সুযোগ পেয়েছিলেন। কিশোর বয়সেই উইকেট-রক্ষক হিসেবে আগ্রহী হয়ে উঠেন। কোচ কে. শ্রীকান্ত তার সক্ষমতায় উচ্ছাস প্রকাশ করতেন। সর্বদাই ব্যাট হাতে উত্তরণ ঘটাতে সচেষ্ট ছিলেন। ১৯৯৭-৯৮ মৌসুমে পাকিস্তান এ দলের বিপক্ষে দ্বিপক্ষীয় সিরিজে ভারত এ দলের সদস্যরূপে আন্তর্জাতিক ক্রিকেটে অভিষেক ঘটে তার। ২০০২-০৩ মৌসুমে নিজের স্বর্ণালী সময় অতিবাহিত করেন। দুইটি শতক ও পাঁচটি অর্ধ-শতক সহযোগে ৭৫৪ রান তুলেন। এছাড়াও, ১১ খেলায় ৩২টি ডিসমিসাল ঘটিয়েছিলেন। কেবলমাত্র এবারই ৪০ ঊর্ধ্ব গড়ে রান পেয়েছিলেন। সমগ্র খেলোয়াড়ী জীবনে ছয়টিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন মন্নভা প্রসাদ। ১০ অক্টোবর, ১৯৯৯ তারিখে মোহালীতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ২০০০ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ১৯৯৯ সালের ক্রিকেট বিশ্বকাপে নিয়মিত উইকেট-রক্ষক নয়ন মোঙ্গিয়া’র আকস্মিক আঘাতের কারণে খেলার জন্যে আমন্ত্রিত হন। ১৯৯৯-২০০০ মৌসুমে ছয়টি টেস্টে অংশগ্রহণ করেন। তন্মধ্যে, তিনটি অস্ট্রেলিয়া ও অপর তিনটি নিউজিল্যান্ডের বিপক্ষে ছিল। পাশাপাশি অনেকগুলো ওডিআইয়ে অংশ নিয়েছিলেন। এমনকি, মঙ্গিয়া’র সুস্থ দেহে ফিরে আসার পরও খেলার ধারা অব্যাহত রেখেছিলেন। তবে, খেলার মানের অবনতি ঘটায় তাকে বাদ দেয়া হয়। এ পর্যায়ে ব্যাট হাতে তিনি মাত্র ৮ গড়ে রান তুলতে পেরেছিলেন। এভাবে তার সংক্ষিপ্ত আন্তর্জাতিক খেলোয়াড়ী জীবনের সমাপ্তি ঘটে। আন্তর্জাতিক ক্রিকেট থেকে প্রত্যাখ্যাত হবার পরও আরও সাত মৌসুম অন্ধ্রপ্রদেশ দলের সাথে রঞ্জী ট্রফিতে খেলেন। তন্মধ্যে, শেষ মৌসুমে দলের অধিনায়কের দায়িত্বে ছিলেন। ক্রিকেট খেলা থেকে অবসর গ্রহণের ছয় বছর পর ২০১৫ সালে ভারতের দল নির্বাচকমণ্ডলীর সদস্য হন ও ২০১৬ সালে প্রধানের দায়িত্ব পালন করেন। ২১ সেপ্টেম্বর, ২০১৬ তারিখে এমএসকে প্রসাদকে ভারত জাতীয় ক্রিকেট দলের প্রধান কোচ হিসেবে নিযুক্তি দেয়া হয়। সুপ্রিম কোর্টের নির্দেশনায় বিতর্কিত ঘটনার কারণে বিসিসিআই তাকে এ পদে নিযুক্তি দেয়। ২০১৯ সালের ক্রিকেট বিশ্বকাপে ভারত দলের সদস্য নির্বাচনে নেতৃত্ব দেন তিনি। "Biography of M S K Prasad"।  "Mannava Prasad - Profile"।  "BCCI Appoints Prasad as National Selector"।  "Jadhav fit, no alterations to India's World Cup squad"। ESPN Cricinfo। সংগ্রহের তারিখ ২০ মে ২০১৯।  সদাগোপান রমেশ অংশুমান গায়কোয়াড় ভারতীয় টেস্ট ক্রিকেটারদের তালিকা ভারতীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে এম. এস. কে. প্রসাদ (ইংরেজি) ক্রিকেটআর্কাইভে এম. এস. কে. প্রসাদ (সদস্যতা প্রয়োজনীয়) (ইংরেজি)
প্রিয়া রাজবংশ

প্রিয়া রাজবংশ (৩০শে ডিসেম্বর ১৯৩৬ – ২৭শে মার্চ ২০০০; জন্মগতভাবে ভেরা সুন্দর সিং নামে পরিচিত) হলেন একজন ভারতীয় চলচ্চিত্র অভিনেত্রী, যিনি ১৯৭০ সালে মুক্তিপ্রাপ্ত হির রাঞ্ঝা এবং ১৯৭৩ সালে মুক্তিপ্রাপ্ত হাসতে জখম-এর মতো হিন্দি চলচ্চিত্রে অভিনয়ের মাধ্যমে অধিক পরিচিত লাভ করেছেন, যদিও তাঁর চলচ্চিত্র জীবনে তিনি মুষ্টিমেয় চলচ্চিত্রে করেছিলেন। প্রিয়া রাজবংশ ১৯৩৬ সালের ৩০শে ডিসেম্বর তারিখে তৎকালীন ব্রিটিশ ভারতের পাঞ্জাব প্রদেশের শিমলার বীর সুন্দর সিং নামে জন্মগ্রহণ করেছিলেন। তাঁর বাবা সুন্দর সিং বন বিভাগের রক্ষক ছিলেন। তিনি তাঁর ভাই, কমলজিৎ সিং (গুলু) এবং পদমজিৎ সিংয়ের সাথে শিমলায় তাঁর শৈশব অতিবাহিত করেছেন। তিনি অকল্যান্ড হাউস এবং শিমলার কনভেন্ট অফ জিমস অ্যান্ড মেরি-এ পড়াশোনা করেছিলেন, যেখানে তিনি স্কুলের অধিনায়ক ছিলেন। তিনি ১৯৫৩ সালে সিমলার সেন্ট বেডে কলেজ থেকে ইন্টারমিডিয়েট পাস করেন এবং ভার্গব মিউনিসিপাল কলেজে (বিএমসি) যোগদান করেন, উক্ত সময়ে তিনি শিমলার খ্যাতিমান গেইটি মঞ্চে বেশ কয়েকটি ইংরেজি নাটকে অভিনয় করেছিলেন। তাঁর বাবা জাতিসংঘের কার্যালয়ে কর্মরত ছিলেন, যার ফলে স্নাতক শেষে তিনি যুক্তরাজ্যের লন্ডনে মর্যাদাপূর্ণ রয়্যাল একাডেমি অফ ড্রামাটিক আর্টে (আরএডিএ) যোগদান করেছিলেন। লন্ডনে থাকাকালীন মাত্র ২২ বছর বয়সে, লন্ডনের একজন আলোকচিত্রীর তোলা প্রিয়া রাজবংশের একটি ছবি হিন্দি চলচ্চিত্র জগতে পাঠানো হয়েছিল। রাজপুত কোটা পরিবারের অন্তর্ভুক্ত ঠাকুর রণবীর সিং নামে ডাকা সেই সময়ের একজন চলচ্চিত্র নির্মাতা তাঁর কথা জানতে পেরেছিলেন। ঠাকুর রণবীর সিং ইউল ব্রাইনার এবং উরসুলা অ্যান্ড্রেস অভিনীত জনপ্রিয় ব্রিটিশ এবং হলিউড চলচ্চিত্র লিখেছিলেন এবং তৈরি করেছিলেন এবং পিটার ও'টুল এবং রিচার্ড বার্টনের সাথে তাঁর ঘনিষ্ঠ সম্পর্ক ছিল। রণবীর সিং জনপ্রিয় অভিনেতা রণজিৎকে "জিন্দেগি কি রাহে" (জীবনের রাস্তা) নামে একটি চলচ্চিত্রে অভিনয়ের জন্য প্রথম প্রস্তাব করেছিলেন। পরবর্তীকালে ১৯৬২ সালে, রণবীর সিং চেতন আনন্দ (দেব আনন্দ এবং বিজয় আনন্দের ভাই)-এর সাথে দেখা করেন এবং তাঁরা প্রিয়া রাজবংশকে তাঁদের চলচ্চিত্র, হকিকত-এ অভিনয় করার জন্য নির্বাচন করেন। এই চলচ্চিত্রটি বেশ জনপ্রিয় হয়েছিল এবং প্রায়শই এটিকে সেরা ভারতীয় যুদ্ধ বিষয়ক চলচ্চিত্রগুলোর মধ্যে অন্যতম হিসেবে গণ্য করা হয়। শীঘ্রই তিনি তাঁর পরামর্শদাতা, চেতন আনন্দের (যিনি তাঁর স্ত্রী থেকে সবে বিচ্ছিন্ন হয়েছিলেন) সাথে একটি সম্পর্কে জড়িয়ে যান। প্রিয়া চেতনের চেয়ে অনেক ছোট ছিলেন। এরপরে, তিনি কেবল চেতন আনন্দের চলচ্চিত্রে অভিনয় করেছিলেন, যেখানে তিনি গল্প থেকে শুরু করে চিত্রনাট্য, গানের কথা এবং প্রযোজনার পরবর্তী কার্যক্রম, প্রতিটি দিকের সাথেই জড়িত থাকতেন। Feeding on Priya's memories, Gullu lives on... The Tribune, 3 August 2002. Priya Rajvansh, the adored Shimlaite The Tribune, Chandigarh, 21 April 2000. Glamour girls from Himachal Pradesh The Tribune, 16 March 2007. S, Irfan (২৯ সেপ্টেম্বর ২০১৮)। "Guftagoo with Ranjeet : An Interview"। Rajya Sabha TV।  প্রিয়া রাজবংশ রেডিফ.কমের কথা মনে আছে ইন্টারনেট মুভি ডেটাবেজে প্রিয়া রাজবংশ (ইংরেজি)
ঐন্দ্রিতা রায়

ঐন্দ্রিতা রায় (জন্ম: ১৬শে এপ্রিল ১৯৮৫) হলেন একজন ভারতীয় চলচ্চিত্র অভিনেত্রী, যিনি মূলত কন্নড় চলচ্চিত্রে অভিনয় করে থাকেন। ২০০৭ সালে তিনি মেরাভানিঙ্গে নামক চলচ্চিত্রে অভিনয়ের মধ্য দিয়ে অভিনয় জগতে পা রাখেন। অতপর তিনি বেশ কয়েকটি বাণিজ্যিকভাবে সফল ছবিতে অভিনয় করার মাধ্যমে কন্নড় চলচ্চিত্রে শীর্ষস্থানীয় সমসাময়িক অভিনেত্রী হিসাবে প্রতিষ্ঠিত হয়েছিলেন। তিনি মানসারে নামক একটি চলচ্চিত্রে মানসিক প্রতিবন্ধী মেয়ে দেবিকা চরিত্রে অভিনয়ের মাধ্যমে সমালোচকদের প্রশংসা পেয়েছিলেন। ঐন্দ্রিতা রায় ১৯৮৫ সালের ১৬ই এপ্রিল তারিখে ভারতের রাজস্থানের উদয়পুরের একটি বাঙালি পরিবারে কনিষ্ঠ কন্যা হিসেবে জন্মগ্রহণ করেছেন। তিনি রাজস্থানের উদয়পুর থেকে মহারাষ্ট্রের মুম্বইয়ে চলে এসেছিলেনন এবং সেখানেই তাঁর শৈশব অতিবাহিত করেছিলেন। তাঁর বাবা, এ. কে. রায়, ভারতীয় বিমান বাহিনীতে একজন কৃত্রিম দন্তচিকিৎসক হিসেবে কাজ করেছেন। তাঁর বাবার চাকরি সূত্রে পরিবারসহ তাঁকে বিভিন্ন স্থানে ঘুরতে হয়েছিল এবং অবশেষে তাঁরা বেঙ্গালুরুতে স্থায়ীভাবে বসবাস শুরু করেছিলেন। রায় বেঙ্গালুরুর বল্ডউইন বালিকা উচ্চ বিদ্যালয় থেকে পড়াশোনা করেছিলেন। পরে, তিনি দন্ত্যচিকিৎসায় স্নাতক ডিগ্রি অর্জনের জন্য বেঙ্গালুরুর বি. আর. আম্বেদকর ডেন্টাল কলেজে যোগ দেন। উক্ত কলেজে অধ্যয়নকালে, তিনি পার্শ্ব সময়ের মডেল হিসেবে কাজ করে টেলিভিশন বিজ্ঞাপনে উপস্থিত ছিলেন, যা তাঁকে চলচ্চিত্র জগতে প্রবেশের পথ সুগম করে দিয়েছিল। তিনি কন্নড় চলচ্চিত্র জগতে কাজ করা শুরু করেছিলেন এবং একই সাথে একবার শৌখিন / স্বল্প দৈর্ঘ্যের চলচ্চিত্রে অভিনয় করেছেন। ঐন্দ্রিতা রায় ফ্যাশন কোরিওগ্রাফার এম. এস. শ্রীধরের অধীনে শিক্ষা গ্রহণ করেছিলেন। তিনি ২০০৬ সালের কন্নড় চলচ্চিত্র জ্যাকপট-এর একটি গানেও অভিনয় করেছিলেন, এতে তাঁর সাথে হর্ষ এবং ধ্যান অভিনয় করেছিলেন। অতঃপর ২০০৮ সালে ঐন্দ্রিতা মেরাভানিঙ্গে নামক একটি চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেছিলেন; উক্ত চলচ্চিত্রে তিনি নন্দিনী নামক চরিত্রে অভিনয় করেছিলেন, যে উক্ত চলচ্চিত্রের কেন্দ্রীয় চরিত্রে অভিনয় করা প্রোজ্জল দেবরাজের প্রেমিকা ছিল। এই চলচ্চিত্রটি বক্স অফিসে একটি মাঝারি ধরনের সাফল্য অর্জন করেছিল, কিন্তু রেডিফ ডট কম তাঁর অভিনয় এবং তাঁর নাচের দক্ষতার প্রশংসা করেছিল। পরবর্তীতে, একই বছরে, তিনি মস্ত মজা মাডি-এ একটি বিশেষ চরিত্রের অভিনয়ে উপস্থিত হয়েছিলেন। ২০০৯ সালে ঐন্দ্রিতা অভিষিক্ত চিরঞ্জীবী সরজার সাথে বায়ুপুত্র নামে একটি অ্যাকশন চলচ্চিত্রে অভিনয় করেছিলেন। এরপরে প্রশান্ত রাজ দ্বারা পরিচালিত লাভ গুরু নামে একটি সফল চলচ্চিত্রে একটি বিশেষ চরিত্রে অভিনয় করেছেন। "Aindrita Ray | Manasaare | Meravanige | Yogaraj Bhat | Januma Janumadallu | Nooru Janmaku"। www.mybangalore.com। ২০১৮-০৯-২৯ তারিখে মূল থেকে আর্কাইভ করা। সংগ্রহের তারিখ ২০১৮-০৬-০৩।  "Archived copy"। ২৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০০৮।  "CCL photosoot 2012"।  "Kannada actress Aindrita Ray slapped"। Rediff। সংগ্রহের তারিখ ২০১৮-০৬-০৩।  "I would rather be called cute than sexy!"। specials.rediff.com। সংগ্রহের তারিখ ২০১৮-০৬-০৩।  "Kannada actresses who are dancing divas too!"। The Times of India। সংগ্রহের তারিখ ২০১৮-০৬-০৩।  ইন্টারনেট মুভি ডেটাবেজে ঐন্দ্রিতা রায় (ইংরেজি)
আশা সচদেব

আশা সচদেব নামে পরিচিত নাফিসা সুলতান হলেন একজন ভারতীয় চলচ্চিত্র অভিনেত্রী। তিনি ১৯৭০ ও ১৯৮০-এর দশকে বলিউডের অন্যতম চরিত্রাভিনেত্রী ছিলেন। তবে তিনি কয়েকটি চলচ্চিত্র প্রধান চরিত্রেও অভিনয় করেন, তন্মধ্যে রয়েছে হিফাজত (১৯৭৩), রোমহর্ষক চলচ্চিত্র ও ম্যাঁয় নহিঁ (১৯৭৪), ব্যবসাসফল গোয়েন্দা চলচ্চিত্র এজেন্ট বিনোদ (১৯৭৭) ও এক হি রাস্তা (১৯৭৭)। তিনি ১৯৭৭ সালে প্রিয়তমা চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। আশা পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করে বলিউডে আগমন করেন। তার চলচ্চিত্র যাত্রা শুরু হয় বি গ্রেড চলচ্চিত্র বিন্দিয়া অউর বন্দুক দিয়ে, যা সফল হয়। কিন্তু বি গ্রেড চলচ্চিত্রে অভিনয় করার পর কোন এ গ্রেড পরিচালক তাকে চলচ্চিত্রে নিতে রাজি ছিল না, ফলে তিনি বেশ কয়েকটি ভাল চলচ্চিত্র হারান। এরপর তিনি নবকেতনের ব্যানারে একটি স্বল্প নির্মাণব্যয়ের চলচ্চিত্র ডাবল ক্রস (১৯৭২) চলচ্চিত্রে অভিনয় করেন। এতে শ্রেষ্ঠাংশে অভিনয় করেছিলেন বিজয় আনন্দ ও রেখা, চলচ্চিত্রটি ব্যবসায়িক দিক থেকে ব্যর্থ হয়। এই সময়ে তিনি এক লাড়কি ভোলি ভালি সি চলচ্চিত্রে অভিনয়ের জন্য চুক্তিবদ্ধ হন, কিন্তু প্রযোজকের আর্থিক সমস্যার কারণে তা নির্মিত হয়নি। এরপর তিনি হিফাজত (১৯৭৩) চলচ্চিত্রে প্রধান নারী চরিত্রে অভিনয় করেন। চলচ্চিত্রটিতে তার অভিনয় ও এর গানগুলি প্রশংসিত হয়, বিশেষ করে "ইয়ে মস্তানী ডাগর" ও "হামরাহি মেরা প্যায়ার" গান দুটি জনপ্রিয়তা লাভ করে। পরের বছর তিনি নবীন নিশ্চল ও রেখা অভিনীত রোমহর্ষক চলচ্চিত্র ও ম্যাঁয় নহিঁ (১৯৭৪)-এ অভিনয় করেন, এটি নান অবান ইল্লাই চলচ্চিত্রের পুনর্নির্মাণ। তিনি ১৯৭৭ সালে গোয়েন্দা চলচ্চিত্র এজেন্ট বিনোদ ও এক হি রাস্তা চলচ্চিত্রে অভিনয় করেন, যা ব্যবসাসফল হয়। এজেন্ট বিনোদ চলচ্চিত্রে তিনি একজন বিজ্ঞানীর কন্যা চরিত্রে অভিনয় করেন, যিনি মহেন্দ্র সন্ধু অভিনীত এজেন্ট বিনোদকে তার পিতাকে উদ্ধারে সাহায্য করেন। অন্যদিকে প্রণয়ধর্মী এক হি রাস্তা চলচ্চিত্রে তার ও জিতেন্দ্রর উপর চিত্রায়িত কিশোর কুমার ও আশা ভোঁসলের গাওয়া "জিস কাম কো দোনো আয়ে হ্যায়" গানটি জনপ্রিয়তা অর্জন করে। একই বছর তিনি বাসু চ্যাটার্জীর প্রিয়তমা চলচ্চিত্রে নীতু সিঙের অভিনীত চরিত্রের ঘনিষ্ঠ বান্ধবী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন। ২০০০-এর দশকে তিনি আবার চলচ্চিত্রে ফিরে আসেন এবং ফিজা, আঘাজ, ঝুম বরাবর ঝুম ও আজা নাচলে চলচ্চিত্রে চরিত্রাভিনেত্রীর ভূমিকায় অভিনয় করেন। টেলিভিশনে তিনি সোপ অপেরা বুনিয়াদ (১৯৮৬) এবং সেট সাব-এর টিভি ধারাবাহিক জুগনি চলি জলন্ধর-এ রঞ্জিতের বিপরীতে অভিনয় করেন। ঝা, সুভাষ কে.; বচ্চন, অমিতাভ (১ নভেম্বর ২০০৫)। The essential guide to Bollywood। রলি বুকস প্রাইভেট লিমিটেড। পৃষ্ঠা ১৯৯৯–। আইএসবিএন 978-81-7436-378-7। সংগ্রহের তারিখ ২৮ মার্চ ২০২০।  "Shake a leg with the golden era queens"। ডেইলি নিউজ অ্যান্ড অ্যানালিসিস। ২১ জুন ২০১০। সংগ্রহের তারিখ ২৮ মার্চ ২০২০।  "Asha Sachdev – Memories"। সিনেপ্লট (ইংরেজি ভাষায়)। ১৫ জুলাই ২০১২। ২৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Shriman Bond"। মিন্ট। ১৯ জানুয়ারি ২০০৮। সংগ্রহের তারিখ ২৮ মার্চ ২০২০।  ফারুক, ফারহানা (১৫ জানুয়ারি ২০১৫)। "My cleavage created so much hungama"। ফিল্মফেয়ার (ইংরেজি ভাষায়)। সংগ্রহের তারিখ ২৮ মার্চ ২০২০।  "Ranjeet's little secret is out"। দ্য টাইমস অব ইন্ডিয়া। ২৩ ডিসেম্বর ২০০৮। ২০১৩-১১-০৩ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  ইন্টারনেট মুভি ডেটাবেজে আশা সচদেব (ইংরেজি) রটেন টম্যাটোসে আশা সচদেব (ইংরেজি)
আইনথু আইনথু আইনথু

আইনথু আইনথু আইনথু (তামিল: ஐந்து ஐந்து ஐந்து; অর্থ "পাঁচ পাঁচ পাঁচ") ভারতীয় তামিল ভাষার চলচ্চিত্র যা ২০১৩ সালে মুক্তি পায়। অরবিন্দ (ভরত) একটি গাড়ী দুর্ঘটনায় তার গার্লফ্রেন্ড লিয়ানা (মৃত্তিকা) কে হারিয়েছে এবং সে তার স্মৃতি নিয়ে বেঁচে আছে। তবে, তার চারপাশের লোকেরা তাকে বিশ্বাস করার চেষ্টা করেন যে তিনি কেবলমাত্র মাতাল হয়ে আছেন এবং এরকম কোনও ব্যক্তির অস্তিত্ব নেই। গল্পের বাকী অংশটি দেখায় যে তিনি কোনও অস্তিত্বহীন মেয়ে বন্ধু সম্পর্কে মায়াময় হয়ে আছেন বা সত্যই সেখানে ছিল। ভরত - অরবিন্দ চন্দিনী শ্রীধরণ - লিয়ানা ও পায়েল (মৃত্তিকা হিসেবে কৃতিত্ব দেয়া হয়) এরিকা ফার্নান্দেস - মঞ্জরী সানথানান - গোপাল সুদেশ বেরি - চিত্রাঞ্জম রাজ ভরত - নিখিল স্বামীনাথন -জি.আর লক্ষ্মী - লিয়ানার চাচী টি. ভি. রত্নভেলু - ডাক্তার "555 Tamil Movie Posters"। moviegalleri.net। ২০১৩-০১-১১। ২০১৩-০৪-১০ তারিখে মূল থেকে আর্কাইভ করা। সংগ্রহের তারিখ ২০১৩-০১-১১।  "Bharath's '555' to release on Aug 15"। The Times Of India। TNN। ২০১৩-০৮-০৫। সংগ্রহের তারিখ ২০১৩-০৮-১৮।  "Ainthu Ainthu Ainthu (2013) - IMDb" (ইংরেজি ভাষায়)।  ইন্টারনেট মুভি ডেটাবেজে আইনথু আইনথু আইনথু (ইংরেজি)
সংক্রমণ নিবারক

সংক্রমণ নিবারক বলতে জীবাণু-নিরোধক কিছু সক্রিয় পদার্থকে বোঝায় যেগুলি কোন জড়, নিষ্ক্রিয় পৃষ্ঠের উপরিতলে অবস্থিত অণুজীবগুলিকে হয় নিষ্ক্রিয় করে দেয় কিংবা ধ্বংস করে দেয়। সংক্রমণ নিবারকগুলি জীবাণুদের কোষপ্রাচীর ধ্বংস করে কিংবা সেগুলির বিপাক প্রক্রিয়ার ব্যাঘাত ঘটিয়ে মৃত্যু ঘটায়। প্রায়শই হাসপাতাল, শল্যচিকিৎসা, দন্ত্য-শল্যচিকিৎসা, রান্নাঘর ও শৌচালয়ে (টয়লেট) সংক্রামক জীবাণুদের ধ্বংস করার জন্য সংক্রামণ নিবারক ব্যবহার করা হয়। সংক্রমণ নিবারণ প্রক্রিয়াটি সাধারণ ১০০% জীবাণুকে ধ্বংস করে না। কিছু ব্যাকটেরিয়া, ছত্রাক ও ভাইরাস, এবং বিশেষ করে কিছু ব্যাকটেরিয়া রেণু, এগুলিকে প্রতিহত করে টিকে থাকতে পারে। সে দৃষ্টিকোণ থেকে সংক্রমণ নিবারণ প্রক্রিয়াটি নির্বীজন বা জীবাণুমুক্তকরণ (Sterilization) প্রক্রিয়ার তুলনায় খানিক কম কার্যকর। নির্বীজন প্রক্রিয়াটি একটি চরম পর্যায়ের ভৌত বা রাসায়নিক প্রক্রিয়া যা সব ধরনের জীবাণু বা জীবিত বস্তু মেরে ফেলতে পারে। সংক্রমণ নিবারক পদার্থগুলি অন্যান্য জীবাণু নিরোধক যেমন ব্যাকটেরিয়া নিরোধক (অ্যান্টিবায়োটিক) অপেক্ষা ভিন্ন, কেননা ব্যাকটেরিয়া নিরোধকগুলি দেহের ভেতরে অবস্থিত জীবাণু ধ্বংস করে। আবার পচন নিবারক (অ্যান্টি-সেপ্টিক) থেকেও এটি আলাদা, কেননা পচন নিবারকগুলি জৈব দেহকলার উপরে অবস্থিত জীবাণুদেরকে ধ্বংস করে। সংক্রমণ নিবারক এবং জীবনাশকের (বায়োসাইড) মধ্যেও পার্থক্য আছে; কেননা জীবনাশকগুলি কেবল অণুজীব বা জীবাণু নয়, সমস্ত ধরনের জীবকে ধ্বংস করতে পারে। "স্যানিটাইজার" বা "স্বাস্থ্যসম্মতকারক" বলতে সেইসব পদার্থকে বোঝায়, যেগুলি একই সাথে কোনও জড় পৃষ্ঠতল পরিষ্কার করতে ও জীবাণু সংক্রমণ নিবারণ করতে ব্যবহৃত হয়। তবে স্বাস্থ্যসম্মতকারকগুলি অপেক্ষা সংক্রমণ নিবারকগুলি বেশি জীবাণু ধ্বংস করে থাকে। বর্জ্য জল পরিশোধন ক্ষেত্রে ক্লোরিন, অতিবেগুনী রশ্মি বিকিরণ বা ওজোনীকরণের মাধ্যমে বর্জ্য জল থেকে রোগ-সৃষ্টিকারী জীবাণু দূর করা হয়, যেটিকে সংক্রমণ নিবারণ ধাপ হিসেবে গণ্য করা হয়। "Division of Oral Health - Infection Control Glossary"। U.S. Centers for Disease Control and Prevention। ১৩ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৬।  "Cleaning"। Fodd Dtandards Agency। সংগ্রহের তারিখ ১২ ডিসেম্বর ২০১৯। , (2009), Mid Sussex District Council, UK. "Green Cleaning, Sanitizing, and Disinfecting: A Curriculum for Early Care and Education" (পিডিএফ)। সংগ্রহের তারিখ ৮ এপ্রিল ২০১৯।
নোনা পানির মাছ

লবণাক্ত জলের মাছ, যাকে সামুদ্রিক মাছও বলা হয়, এমন মাছ যা সমুদ্রের জলে বাস করে। নোনা জলের মাছগুলি সাঁতার কাটতে এবং একা বসবাস করতে পারে বা একসাথে একটি বড় দলে বসবাস করতে পারে, এটি মাছের স্কুল বলে। সারা দেশে গভীর সমুদ্রের জেলেরা এবং অ্যাকোয়ারিয়ামের মধ্যে নোনতা পানির মাছগুলি খুব জনপ্রিয়। বিনোদনের জন্য নোনা জলের মাছগুলি অ্যাকোয়ারিয়ামে খুব সাধারণভাবে রাখা হয়। প্রচুর নোনতা পানির মাছও খেতে ধরা পড়ে। সমুদ্রের মধ্যে যে মাছ বাস করে সেগুলি মাংসাশী, নিরামিষভোজী বা সর্বকোষ হতে পারে।সমুদ্রের নিরামিষাশীরা শৈবাল এবং ফুলের সমুদ্রসীমার মতো খাবার খান অনেক গুল্মজাতীয় ডায়েটে মূলত শৈবাল থাকে। বেশিরভাগ লবণাক্ত জলের মাছগুলি ম্যাক্রোয়ালগি এবং মাইক্রোয়ালগা উভয়ই খাবে। অনেক মাছ লাল, সবুজ, বাদামী এবং নীল শেওলা খায় তবে কিছু মাছ নির্দিষ্ট ধরনের পছন্দ করে। মাংস খাওয়ার বেশিরভাগ লবণাক্ত জলে কোনও পরিস্থিতিতে শৈবাল কখনই খেতে পারে না। কার্নিভোরসের ডায়েটে চিংড়ি, প্লাঙ্কটন বা ক্ষুদ্র ক্রাস্টেসিয়ান থাকে। সল্টওয়াটার অ্যাকোয়ারিয়ামগুলি মার্কিন যুক্তরাষ্ট্রের বহু মিলিয়ন ডলার শিল্প অ্যাকোয়ারিয়াম ব্যবহারের জন্য প্রতি বছর মার্কিন যুক্তরাষ্ট্রে প্রায় ১ মিলিয়ন সামুদ্রিক মাছ আমদানি করা হয়। মার্কিন যুক্তরাষ্ট্র বিশ্বের অন্য কোনও দেশের তুলনায় বেশি পরিমাণে নোনতা পানির মাছ আমদানি করে। প্রায় ২ হাজার বিভিন্ন প্রজাতির লবণাক্ত জলের মাছ আমদানি করা হয় এবং বন্দিদশা ব্যবহার করা হয়। অনেক পরিস্থিতিতে সামুদ্রিক ব্যবসায়ের জন্য ব্যবহৃত মাছগুলি সায়ানাইডের মতো ক্ষতিকারক কৌশলগুলি ব্যবহার করে সংগ্রহ করা হয়। প্রবাল প্রাচীরগুলি রক্ষার জন্য লোকেরা যেভাবে চেষ্টা করছে তা হ'ল বন্দী করে সামুদ্রিক মাছের প্রজনন করা। ক্যাপটিভ ব্রিড মাছগুলি স্বাস্থ্যকর এবং দীর্ঘায়ু হওয়ার সম্ভাবনা হিসাবে পরিচিত। বন্দী-বংশজাত মাছগুলি রোগের জন্য কম সংবেদনশীল কারণ তারা বন্যের সংস্পর্শে আসে নি এবং চালানের সময় তাদের কোনও ক্ষতি হয়নি। বন্দী অবস্থায় জন্ম নেওয়া মাছগুলি ইতিমধ্যে অ্যাকোরিয়ামের বাসস্থান এবং খাবারের অভ্যস্ত। উপকূলীয় মাছ (এছাড়াও উপকূলীয় মাছ বা নারিটিক ফিশ) সমুদ্রের তীরে এবং মহাদেশীয় বালুচর প্রান্তের মাঝখানে সমুদ্রের মধ্যে বাস করে গভীর সমুদ্রের মাছ সমুদ্রের ফোটিক অঞ্চল এর নিচে বাস করে, অর্থাৎ যেখানে আলোকসংশ্লিষ্ট হওয়ার জন্য পর্যাপ্ত আলো প্রবেশ করে না পেলাজিক ফিশ সমুদ্রের তল বা একটি হ্রদের কাছাকাছি বাস করে ডেমারসাল ফিশ সমুদ্রের তলদেশ বা একটি হ্রদে বা এর কাছাকাছি বাস করে কোরাল রিফ ফিশ একটি প্রবাল প্রাচীর এর সাথে সম্পর্কিত। Saltwater fish are very popular among deep sea fishermen and aquariums all over the country. Saltwater fish are very commonly kept in aquariums for entertainment. Many saltwater fish are also caught to be eaten. Chesley, Paul (২০১৭-০১-০৫)। "Ocean Habitats and Information"। National Geographic। সংগ্রহের তারিখ ২০১৮-১০-২১।  Bale, Rachael (২০১৬-০৫-০৩)। "Breeding Aquarium Fish Can Help Save Reefs"। National Geographic। সংগ্রহের তারিখ ২০১৮-১০-২১।  Actman, Jani (মার্চ ২৯, ২০১৮)। [www.httpl://news.nationalgeographic.com/2018/03/wildlife-watch-fish-aquarium-trade/ "See How Fish Get From Coral Reefs to Your Aquarium Tank"]। National Geographic।
সোনালী রাঠোর

সুনালী রাঠোর একজন ভারতীয় নেপথ্য গায়ক। সেই সাথে তিনি একজন প্রশিক্ষিত ধ্রুপদী গায়ক। সুনালী রাঠোর জন্মগ্রহণ করেন ১৭ জানুয়ারিতে ।তিনি মুম্বাইয়ের গুজরাটি পরিবারে জন্ম নেন। তিনি মুম্বাইয়ের সেন্ট জাভেয়ার্স কলেজে পড়াশোনা করেছেন। তিনি ভজন সংগীতশিল্পী অনুপ জালোটার প্রথম স্ত্রী ছিলেন এবং সংগীতের ছাত্র থাকাকালীন তাকে (তাঁর পরিবারের অনুমোদনের বিরুদ্ধে) বিয়ে করেছিলেন। কিন্তু পরে তাকে বিবাহবিচ্ছেদ করেছিলেন এবং রাঠোদকে ( তবলা প্লেয়ার) বিয়ে করেছিলেন, রূপ কুমার একজন প্লেব্যাক গায়ক, সংগীত পরিচালক এবং সুরকার। তাদের একটি মেয়ে আছে যার নাম সুরশ্রী বা রেওয়া । তিনি ১০ বছর বয়সে গুজরাটি সংগীত রচয়িতা শ্রী পুরুষোত্তম উপাধ্যায়ের পরিচালনায় অভিনয় শুরু করেছিলেন। এই পর্যায়ে তাঁর পণ্ডিত হৃদয়নাথ মঙ্গেশকারের সাথে পরিচয় হয়, যিনি তাঁর পরামর্শদাতা ছিলেন। তিনি ওস্তাদ ফাইয়ায়াজ, নিয়াজ আহমেদ খান, ওস্তাদ মাশকুর এবং কিরানা স্কুল অফ মিউজিকের মোবারক আলী খানের অধীনে ভারতীয় ধ্রুপদী সংগীতের ক্লাসিকাল সংগীতও শিখলেন। তিনি হিন্দি, গুজরাটি, মারাঠি, বাংলা, ইংরেজি, তেলুগু ইত্যাদি ভাষায় গান করেন । ১৮ বছর বয়সে, তিনি এইচএমভি দিয়ে গুজরাটি গানের প্রথম ইপি রেকর্ড প্রকাশ করেছিলেন। ১৯৮৭ সালে, তিনি তার প্রথম গজল অ্যালবাম প্রকাশ করেন । তিনি দুবাইয়ের এমিরেটস ইন্টারন্যাশনাল ১৯৮৭ সালে সেরা গজল গায়কের পুরষ্কারও অর্জন করেছিলেন। তিনি বিভিন্ন ধরনের সংগীত যেমন গজল, ভজন, খেয়াল, তপা এবং হালকা সংগীত গেয়েছেন। ১৫ ই আগস্ট ২০০৫ সুনালী রাঠোর এবং রূপকুমার রাঠোদ সিটকম সেটে অতিথি উপস্থিত ছিলেন সারাভাই বনাম সারাভাইকে ভারতের অন্যতম সেরা কৌতুক অনুষ্ঠান যা চ্যানেল স্টার ওয়ানতে প্রচারিত হয়েছিল। তিনি তার স্বামী রূপ কুমার রাঠোদের সাথে মিশন ওস্তাদ নামে একটি ভারতীয় সংগীত রিয়েলিটি শোতে অংশ নিয়েছিলেন এবং ২৩ শে ফেব্রুয়ারি ২০০৮ সালে অনুষ্ঠিত "ওস্তাদ জোদি" উপাধিতে ভূষিত হন। [তথ্যসূত্র প্রয়োজন] ২০১১ সালে হেমা সারদেসাই, কুহু গুপ্ত, সুনীতা রাও, শিবানী কাশ্যপ এবং আরও অনেক শিল্পীর পাশাপাশি নারীরা দিবসটি উদ্‌যাপন করে "তিনি একজন বিজয়ী" নামে একটি অনন্য ওয়েবসার্টেও অভিনয় করেছিলেন সুনালী রাঠোড । তিনি সম্প্রতি রূপ কুমার রাঠোদকে কলমা নামে একটি সুফি অ্যালবাম প্রকাশ করেছেন। সুনালি রাঠোর এবং রূপ কুমার রাঠোর মিশন ওস্তাদ নামে একটি ভারতীয় সংগীত রিয়েলিটি শোতে অংশ নিয়েছিলেন। যা তাদের "ওস্তাদ জোডি" হিসাবে মুকুট করেছিল। তারা সারাভাই বনাম সারাভাই নামে একটি ভারতীয় কমেডি টিভি সিরিয়ালে অতিথি হিসাবে উপস্থিতি দেয়। ১৯৮৬ সালে সুনালী রাঠোদকে তার প্রথম অ্যালবাম 'আঘাজ'-এর জন্য সেরা গজল গায়কের পুরস্কার হিসাবে ঘোষণা করা হয়েছিল। Roopkumar Rathod and Sunali Rathod Third time lucky "Artist Blog"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Roopkumar and Sunali"। ২২ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Musical Learning"।  "First Record"। ২৪ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Sunali Rathod"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Genres of music"। ১৯ অক্টোবর ২০০৩ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  "Sur and Soul" (পিডিএফ)। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ মার্চ ২০২০।  "Youtube Video on Women's Day"।  "Sufi Album- Kalmaa"। ১৮ নভেম্বর ২০১১ তারিখে মূল থেকে আর্কাইভ করা।  "Best Ghazal Singer"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।